यस्तो अस्तव्यस्तताका बीच विद्यार्थीले के पढे–लेखेर कक्षा उक्लने हुन्? चिन्तित तुल्याएको छ। तर, चिन्ता यतिमै सकिने देखिंदैन। आन्दोलन र नाकाबन्दीले आउँदो शैक्षिक सत्रलाई समेत विथोलेको छ। विद्यार्थीका हातमा समयमै पाठ्यपुस्तक नपुग्ने निश्चित छ। मधेश आन्दोलनले देशभित्रका कागज कारखाना बन्द छन् भने भारतबाट आउने पुस्तक पनि नाकाबन्दीले उतै थन्किएका छन्। शिक्षा विभागका अनुसार, ६९ लाख ५० हजार ८५४ विद्यार्थीको हातमा ३ करोड ८० लाख ५४ हजार ९४ थान पाठ्यपुस्तक पुग्नुपर्ने हो।
